Fem slag skiller Søren Kjeldsen fra førstepladsen ved WGC-CA Championship. Med en runde i 66 slag - seks under banens par - spillede den danske golfspiller sig fredag op på en delt ottendeplads i European Tour-turneringen, der spilles på Doral Golf Resort i Florida. Phil Mickelson indtager den øjeblikkelige førsteplads. Kjeldsen, der indledte anden runde som nummer 27, leverede syv birdier og en enkelt bogey, og dermed er danskeren klar til at kæmpe med om den samlede sejr i weekendens to finalerunder. Feltets anden danske deltager, Søren Hansen, sluttede andendagen som nummer 68 efter en runde i 69 slag. Amerikanske Tiger Woods, der atter er med efter sin langvarige skadespause, indtager en delt plads som nummer 40. /ritzau/
Golfspilleren Søren Kjeldsen gik en runde i 66 slag og nærmer sig nu topstriden ved WGC-CA Championship i Florida. Danskeren er dog fem slag efter den førende.